OzLabs/hebrew-wiki-articles huggingface dataset:
דמויי תרנגול

[[ברווז מוסקובי.]]
דמויי תרנגול (שם מדעי: Galloanserae) היא על-סדרה של עופות מודרניים אשר חיים על הקרקע או על המים ולא נוטים לעוף רב הזמן. זוהי הקבוצה היחידה מעופות מפותחים חסרי שיניים שאינה כלולה בקבוצה נאואווס והיא הופרדה משאר המינים החל מהקרטיקון העליון לפני 105 מיליון שנה. 

מינים אלה כבדים יותר בממוצע משאר העופות המפותחים חסרי השיניים ורובם מעופפים מגושמים, כשחלקם כלל לא מעופפים. בעבר היו מינים ענקיים מהקבוצה כמו הדרומורניס והגסטורניס וכן הפלאגורניס בעל מוטת הכנפיים הגדולה של 7 מטר. רבים מהם גידלו נוצות ראווה וחלקם בעלי דו-צורתיות זוויגית בולטת.

בעל-סדרה זו נכללים הברווזיים, האווזים, התרנגולאים, השליווים והפניניות. חלק מהמינים מהווים עופות מחמד ונוי ידועים.

==מיון==
*סדרה גסטורניסאים (Gastornithiforms) - נכחדה
**משפחה דרומורניטיים (Dromornithidae)
**משפחה גסטורניסיים (Gastornithidae)
*קבוצה Pangalliformes
**משפחה Gallinuloididae - נכחדה
**משפחה Paraortygidae - נכחדה
**משפחה Quercymegapodiidae - נכחדה
**משפחה Sylviornithidae - נכחדה. בה הסילביאורניס
**סדרה תרנגולאים (Galliformes)
***משפחה הוקיים (Cracidae)
***משפחה דגרתיליים (Megapodiidae)
***משפחה פניניתיים (Numididae)
***משפחה שלווים אמריקניים (Odontophoridae)
***משפחה פסיוניים (Phasianidae)
*קבוצה Odontoanserae
**סדרה אודונטופטריגים (Odontopterygiformes) - נכחדה.
*קבוצה Anserimorphae
**משפחה Vegaviiformes? - נכחדה
**קבוצה Anseriformes
***משפחה Presbyornithidae - נכחדה. בה הפרסביאורניס.
***סדרה אווזאים (Anseriformes)
****על-משפחה Anseres
*****משפחה קמיקיים (Anhimidae)
*****משפחה אווזים עורבניים ( Anseranatidae)
*****משפחה ברווזיים (Anatidae)

==קישורים חיצוניים==

*
קטגוריה:בעלי חיים שתוארו ב-1880
קטגוריה:טקסונים שתוארו בידי פיליפ סקלטר
קטגוריה:על-סדרות בעלי חיים
פיג'ו 108

פיג'ו 108 (בצרפתית: Peugeot 108) היא מכונית מיני הנמכרת על ידי יצרנית המכוניות הצרפתית פיג'ו החל מקיץ 2014. היא מחליפה את קודמתה, פיג'ו 107, נושאת דגל המכונית העירונית של פיג'ו במשך 9 שנים. כמו קודמתה, גם ה-108 החדשה היא תולדה של פרויקט משותף בין פיג'ו, סיטרואן וטויוטה לייצור שלוש מכוניות מיני עירוניות בעלות מספר מאפיינים טכניים ועיצוביים דומים.

==נתונים טכניים==
פיג'ו 108 מגיעה בשתי גרסאות: אחת עם מנוע (טויוטה) בנפח של 1.0 ליטר, המגיעה עם אפשרות לבחירת תיבת הילוכים רובוטית ו-69 כ"ס; והשנייה מנוע Pure-Tech בעל נפח של 1.2 ליטר, בעלת תיבת הילוכים ידנית בלבד ו-82 כ"ס. התאוצה מעמידה למהירות של כ-100 קמ"ש אורכת כ-14.3 שניות למכונית בעלת נפח מנוע 1.0 ליטר וכ-11 שניות לדגם בעל נפח מנוע 1.2 ליטר. צריכת הדלק (ק"מ/ליטר) היא 23 לדגם 1.0 ליטר ו-24.4 לדגם 1.2 ליטר, מספרים אלו מהווים שיפור של כ-5% בצריכת הדלק לעומת פיג'ו 107.

==עיצוב ואבזור פנימי==
ברמה העיצובית ממשיכה פיג'ו 108 את השפה העיצובית של פיג'ו 308, שבאה לידי ביטוי במיוחד בעיצוב חזית המכונית – פנסי הרכב הקדמיים מזכירים עיניים חתוליות ומתכתבים עם לוגו האריה של היצרנית. האבזור הפנימי כולל מסך בגודל 7 אינץ', מגביל מהירות, מערכת TPMS לניטור לחץ האוויר בצמיגים, בקרת אקלים דיגיטלית, בלוטות' מובנה, בקרת מראה (Mirror Screen) – המאפשרת שיקוף צג הטלפון הסלולרי על גבי המסך הראשי של המכונית, שש כריות אוויר, בקרות יציבות ובלימה, בלימה אוטומטית בחירום, הנעה ללא מפתח, גג בד באורך של כ-78 ס"מ (אופציונלי) ועוד.

==קישורים חיצוניים==

* 
* [http://www.auto.co.il/%D7%9B%D7%AA%D7%91%D7%95%D7%AA-%D7%9C%D7%A4%D7%99-%D7%AA%D7%92%D7%99%D7%AA.aspx?q=%D7%A4%D7%99%D7%92%27%D7%95+108 פיג'ו 108], באתר אוטו
* [https://web.archive.org/web/20141012140330/http://www.peugeot.co.il/car-models/108 פיג'ו 108], באתר פיג'ו ישראל

==הערות שוליים==

108
קטגוריה:מכוניות מיני
קטגוריה:דגמי מכוניות שהושקו ב-2014
קטגוריה:מכוניות צרפתיות
קטגוריה:כלי רכב המיוצרים בצ'כיה
קווין ג'טר

קווין ג'טר בסן פרנסיסקו, 2011
קווין ויין ג'טר (באנגלית - Kevin Wayne Jeter; נולד ב-26 במרץ 1950) הוא סופר מדע בדיוני אמריקאי, הידוע בסגנון הכתיבה שלו, בנושאים האפלים ובדמויות הלא סימפתיות, ובזה שטבע את המונח סטימפאנק.

== קורות חיים ==
ק.ו. ג'טר נולד בשנת 1950 בלוס אנג'לס. למד במכללה של אוניברסיטת מדינת קליפורניה, סיים עם תואר בוגר בסוציולוגיה. תואר שני למד באוניברסיטת סן פרנסיסקו. מלבד הקריירה של סופר, הוא עסק בייעוץ, כתב תסריטים, השתתף במחקרים סוציולוגיים העוסקים בהתפשטות HIV, שירת כקצין שחרור מוקדם וכסוהר בכלא נוער.

בזמן לימודיו באוניברסיטת מדינת קליפורניה, פולרטון, ג'טר הכיר את טים פאוורס וג'יימס בליילוק, ודרכם גם את פיליפ ק. דיק, אשר השפיע על התפתחות הכתיבה שלו. חלק ניכר ביצירות של ג'טר מתמקדות בטבע הסובייקטיבי של המציאות, באופן שדומה לספרי דיק.

בשנת 1972 ג'טר כתב את ספרו הראשון "דר' אדר", אשר הניח את יסודות הז'אנר סייברפאנק. למרות התמיכה של פיליפ דיק, למעלה מעשר שנים הוא לא הצליח להוציאו לאור. ספרו הראשון שפורסם הוא "מחפש האור", 1975, אחר כך פורסמו "ארץ הנהון", 1976, "הלילה של מורלוק", 1979, הספר הבולט הראשון בסגנון סטימפאנק, והאכלן הנשמות, 1983. בהמשך כתב קווין הרבה רומנים עבור הסדרות מסע בין כוכבים, מלחמת הכוכבים, אומה זרה והמשך לסרט בלייד ראנר של רידלי סקוט.

== קישורים חיצוניים ==

קטגוריה:סן פרנסיסקו: אישים
קטגוריה:סופרי מדע בדיוני אמריקאים
קטגוריה:סטימפאנק
קטגוריה:בוגרי אוניברסיטת המדינה של קליפורניה בפולרטון
קטגוריה:אמריקאים שנולדו ב-1950
אלכס ראסל

אלכסנדר "אלכס" ראסל (באנגלית: Alexander "Alex" Russell; נולד ב-11 בדצמבר 1987) הוא שחקן אוסטרלי. מוכר בשל תפקידיו בסרטים "כרוניקה בזמן אמת" ו"קארי" ובשל תפקידו בתור ג'ים סטריט בסדרה "S.W.A.T." ברשת CBS.

== ביוגרפיה ==
ראסל נולד בעיר רוקהאמפטון שבמדינת קווינסלנד, צפון מזרח אוסטרליה. בנם של פרנסס ראסל, אחות במקצועה, וד"ר אנדרו ראסל, רופא מנתח. הוא למד משחק במכון הלאומי לאומנויות הדרמה שבסידני.

== קריירה ==
ראסל החל את דרכו כשחקן בשנת 2010 בסרט "Almost Kings".

שנה לאחר מכן, בשנת 2011 שיחק בסרט המתח האוסטרלי "",.

הוא התגלה בשנת 2012 במותחן המדע הבדיוני האמריקאי "כרוניקה בזמן אמת", בו שיחק בתפקיד המתבגר מאט גארטי, חברו של גיבור העלילה אנדרו דיטמר (דיין דיהן).

בשנת 2013 שיחק ראסל בסרט האימה "קארי" המבוסס על רומן הביכורים בשם זה מאת סטיבן קינג, בתפקיד בילי נולאן, החבר של הנערה המרשעת, כריס הארגנסן.

ב-2017 התחיל להופיע בסדרת הפשע והפעולה האמריקאית "S.W.A.T." ברשת הטלוויזיה CBS בתור השוטר השלישי ג'יימס "ג'ים" סטריט, שהועבר לימ"מ לוס אנג'לס ממשטרת לונג ביץ'. העונה השישית של הסדרה שודרה ב אוקטובר 2022.

== חיים אישיים ==
ראסל נשוי החל מ-2022 לשחקנית האמריקנית דיאנה הופר, איתה יצא החל מ-2015.<ref></ref><ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2010
|Almost Kings
|האס
|
|-
|2011
|
|זאק
|
|-
| rowspan="2" |2012
|כרוניקה בזמן אמת
|מאט גארטי
|
|-
|Bait 3D
|ריאן
|
|-
| rowspan="3" |2013
|גוף מארח
|סיקר בארנס
|
|-
|קארי
|בילי נולאן
|
|-
|
|
----
|סרט קצר; במאי ומפיק
|-
| rowspan="3" |2014
|Believe Me
|סאם
|
|-
|
|מרב
|
|-
|לא נשבר
|פיט זמפריני
|
|-
| rowspan="2" |2016
|גולדסטון 
|ג'וש ווטרס
|
|-
|Pacific Standard Time
|פרסי
|
|-
| rowspan="4" |2017
|רק האמיצים
|אנדרו אסקראפט
|
|-
|בחזרה מטואיצ'י
|קווין גייל
|
|-
|Rabbit
|ראביט
|
|-
|Izzy Gets the Fuck Across Town
|רוג'ר
|
|-
| rowspan="2" |2018
|
|דסטין
|גם מפיק
|-
|Come Correct
|
----
|סרט קצר; במאי ומפיק
|-
|2021
|Under My Skin
|ריאן
|גם מפיק
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2012
|NTSF:SD:SUV
|סטיווי מירס
|פרק: "16 Hop Street"
|-
|2017–הווה
|
|ג'ים סטריט
|תפקיד ראשי (7 עונות); 129פרקים
גם ביים את הפרק "Safe House"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1987
ניקולה סטרג'ן

ניקולה סטרג'ן (באנגלית: Nicola Sturgeon; נולדה ב-17 ביולי 1970) היא פוליטיקאית סקוטית שכיהנה כ מנובמבר 2014 עד מרץ 2023, האישה הראשונה בתפקיד זה, וחברה בפרלמנט הסקוטי מאז 1999. פעילה בפוליטיקה הסקוטית מטעם ה-SNP ושימשה סגניתו של השר הראשון הקודם אלכס סלמונד מאז בחירתו ב-2007 ועד התפטרותו בעקבות כישלון ההצעה לעצמאות סקוטלנד במשאל העם של 2014.

==ביוגרפיה==
סטרג'ן היא הגדולה מבין שלוש בנותיהם של רוברט וג'ואן קר סטרג'ן.

=== לימודים ===
בשנת 1992 סיימה לימודי משפטים באוניברסיטת גלאזגו ועבדה כעורכת דין בגלאזגו.

=== פוליטיקה ===
בשנת 1986 הצטרפה למפלגה הלאומית הסקוטית (SNP) ובשנת 1999 נבחרה לראשונה לפרלמנט הסקוטי. כיהנה כשרת צללים מטעם SNP לענייני חינוך, בריאות ומשפטים.

סטרג'ן הפכה למנהיגת המפלגה הסקוטית הלאומית אחרי משאל העם על עצמאות סקוטלנד שנערך ב-2014 והיפרדות מבריטניה. באותה הצבעה רוב הסקוטים – 55% – התנגדו לעצמאות, ורק 45% מהמצביעים תמכו בהיפרדות.

בבחירות לפרלמנט של בריטניה שנערכו ב-2015 הובילה את מפלגתה להישג בולט, של שליטה ב-56 מתוך 59 מחוזות הבחירה בסקוטלנד (לעומת שישה קודם לכן).

ב-25 במאי 2022, סטרג'ון הפכה לשרה הראשונה של סקוטלנד בעלת הכהונה הארוכה ביותר ועלתה על השיא הקודם של קודמה, אלכס סלמונד.

ביוני 2022, אמרה שיקודם משאל עם חדש בשאלת עצמאות סקוטלנד שיתקיים באוקטובר 2023.<ref></ref> ראש ממשלת הממלכה המאוחדת, בוריס ג'ונסון, התנגד לביצוע משאל העם.<ref></ref><ref></ref>

בדצמבר 2022 עם בקורת שלילית, עבר בפרלמנט הסקוטי בכהונתה חוק העוסק בטרנסג'ריות אשר מקל על האנשים לשנות את מינם על בסיס הגדרה עצמית ולא רפואית והחל מגיל 16 במקום 18 עד כה<ref name=":0" />.

ב-15 בפברואר 2023 הודיעה על התפטרותה מתפקידה כשרה הראשונה של סקוטלנד, כמו גם מראשות המפלגה הלאומית<ref name=":0" />.

== קישורים חיצוניים ==

* 

* 
* 

==הערות שוליים==

קטגוריה:בוגרי אוניברסיטת גלאזגו
קטגוריה:פוליטיקאים סקוטים
קטגוריה:חברי המפלגה הלאומית הסקוטית
קטגוריה:פוליטיקאיות בריטיות
קטגוריה:חברי הפרלמנט הסקוטי
קטגוריה:זוכות פרס 100 נשים (BBC)
קטגוריה:נשים סקוטיות
קטגוריה:בריטיות שנולדו ב-1970
קטגוריה:בריטים שנולדו ב-1970
Sub Pop 200

התקליט Sub Pop 200 היה תקליט אוסף אשר יצא לאור בימיה הראשונים של סצנת הגראנג' בסוף שנות ה-80 של המאה ה-20. התקליט הציג שירים שונים של מבחר להקות אשר רבות מתוכן התפרסמו בתחילת שנות ה-90 ואלך, לדוגמת נירוונה, סאונדגארדן, גרין ריבר, מאדהאני והסקרימינג טריז.

== רשימת השירים ==
<div class="mw-content-ltr">
#"Sex God Missy" - טאד
#"Is It Day I'm Seeing?" - The Fluid
#"Spank Thru" - נירוונה
#"Come Out Tonight" - Steven J. Bernstein
#"The Rose" - מאדהאני
#"Got No Chains" - The Walkabouts
#"Dead Is Dead" - Terry Lee Hale
#"Sub Pop Rock City" - סאונדגארדן
#"Hangin' Tree" - גרין ריבר
#"Swallow My Pride" - Fastbacks
#"The Outback" - Blood Circus
#"Zoo" - Swallow
#"Underground" - Chemistry Set
#"Gonna Find a Cave" - Girl Trouble
#"Split" - The Nights And Days
#"Big Cigar" - Cat Butt
#"Pajama Party in a Haunted Hive" - Beat Happening
#"Love or Confusion" - סקרימינג טריז - גרסת כיסוי לשירו של ג'ימי הנדריקס
#"Untitled" - סטיב פיסק
#"You Lost It" - The Thrown Ups</div>

==קישורים חיצוניים==

קטגוריה:אלבומי גראנג'
גביע הקונפדרציות 2001

גביע הקונפדרציות 2001 הוא טורניר ספורט אשר נערך בקוריאה הדרומית וביפן, כחלק מההכנות אל מונדיאל 2002 שנערך גם הוא במדינות אלו. הטורניר, שבו משתתפות 8 נבחרות, החל ב-30 במאי 2001 והסתיים ב-10 ביוני 2001, לאחר ניצחונה של בגמר מול בתוצאה 0-1. הטורניר היווה את מהדורתו החמישית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.

נבחרת צרפת הפכה לשנייה בהיסטוריה המחזיקה בתואר אלופת העולם (לאחר זכייתה במונדיאל 1998), אלופה יבשתית (לאחר זכייתה ביורו 2000) ומחזיקת גביע הקונפדרציות במקביל, לאחר שברזיל עשתה זאת ב-.

==קבוצות משתתפות==
הנבחרות שהשתתפו בגביע הקונפדרציות 2001.{{ש}}באדום: נבחרות בית 1, בכחול: נבחרות בית 2
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|AFC
|מארחת מונדיאל 2002
|-
|
|AFC
|מארחת מונדיאל 2002 ומחזיקת גביע אסיה בכדורגל 2000
|-
|
|UEFA
|אלופת העולם 1998 ואלופת אירופה 2000
|-
|
|CONMEBOL
|מחזיקת קופה אמריקה 1999
|-
|
|CONCACAF
|מחזיקת גביע הקונפדרציות 1999
|-
| 
|CAF
|מחזיקת גביע אפריקה לאומות 2000
|-
|
|CONCACAF
|מחזיקת גביע הזהב 2000
|-
|
|OFC
|זוכת גביע אוקיאניה לאומות 2000
|}

==אצטדיונים==
=== קוריאה הדרומית ===

{| class="wikitable" style="text-align:center"
|-
! טגו
! סוואן
! אולסן
|-
| אצטדיון טגו
| אצטדיון גביע העולם סוואן
| אולסן מונסו
|-
| תכולה: 66,422
| תכולה: 43,959
| תכולה: 44,466
|-
 150px
}

=== יפן ===

{| class="wikitable" style="text-align:center"
|-
! ניאיגטה
! יוקוהמה
! איבראקי
|-
| אצטדיון ניאגיטה
| האצטדיון הבינלאומי
| אצטדיון קאשימה סאקר
|-
| תכולה: 42,300
| תכולה: 72,327
| תכולה: 40,728
|-
 150px
}

==הטורניר==
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי.

===שלב הבתים===
====בית א'====

====בית ב'====

===שלב הנוקאאוט===
====חצי הגמר====

====משחק על המקום השלישי====

====הגמר====

==תארים ופרסים==
;אלופה

;פרסים
{| class="wikitable" style="margin: 0 auto;"
|-
!פרס המשחק ההוגן של פיפ"א
|-
|align=center| נבחרת יפן
|}

{| class="wikitable" style="margin: 0 auto;"
|-
!כדור הזהב
!נעל הזהב
|-
|align=center| רובר פירס
|align=center| רובר פירס
|-
!כדור הכסף
!נעל הכסף
|-
|align=center| פטריק ויירה
|align=center| אריק קרייר
|-
!כדור הארד
!נעל הארד
|-
|align=center| הידטושי נקטה
|align=center| הוואנג סון-הונג
|}

<center><sub>* פרסי כדור הזהב, הכסף והארד חולקו לשחקנים המצטיינים של הטורניר. פרסי נעל הזהב, הכסף והארד חולקו לכובשים המצטיינים בטורניר.</sub></center>

;המבקיעים המצטיינים
{| class="wikitable" style="text-align:center"
|-
!מיקום
!שחקן
!נבחרת
!שערים 
|-
|rowspan="7"|1
|align="right"|רובר פירס
|align="right"|צרפת
|rowspan="7"|2
|-
|-
|align="right"|אריק קרייר
|align="right"|צרפת
|-
|-
|align="right"|הוואנג סון-הונג
|align="right"|קוריאה הדרומית
|-
|-
|align="right"|סילביין וילטורד
|align="right"|צרפת
|-
|-
|align="right"|פטריק ויירה
|align="right"|צרפת
|-
|-
|align="right"|טקיוקי סוזוקי
|align="right"|יפן
|-
|-
|align="right"|שון מרפי
|align="right"|אוסטרליה
|-
|-
|}
<small>* 17 שחקנים כבשו שער אחד כל אחד</small>

==קישורים חיצוניים==

* 

קטגוריה:גביע הקונפדרציות
קטגוריה:תחרויות כדורגל ב-2001
קטגוריה:תחרויות כדורגל בקוריאה הדרומית
קטגוריה:תחרויות כדורגל ביפן
מקסימיליאן פון וייכס

מקסימיליאן מריה יוזף קארל גבריאל, הברון וייכס שעל הגלון (בגרמנית: Maximilian Maria Joseph Karl Gabriel Lamoral Reichsfreiherr von und zu Weichs an der Glon; 12 בנובמבר 1881 – 27 בספטמבר 1954) היה גנרל-פלדמרשל גרמני בזמן מלחמת העולם השנייה.

==ביוגרפיה==
===קריירה מוקדמת===
וייכס נולד בדסאו, והיה בן למשפחת אצולה בווארית. ב-1900 הצטרף כצוער לחטיבת הפרשים הכבדים ה-2 בצבא בוואריה. מ-1905 שירת כשליש כללי. בין 1910 ל-1913 למד באקדמיה הצבאית במינכן, ואז הועבר למטה הכללי. את מלחמת העולם הראשונה העביר כשליש וכקצין מפקדה. ב-1920, עם הקמת הרייכסווהר, היה בין הקצינים שנותרו לשרת. ב-1923, בדרגת מיור, קיבל פיקוד על גונדת פרשים. ב-1928 נעשה למפקד חטיבה רכובה, וב-1930 קודם לראש מטה של דיוויזיה בחיל. ב-1 בנובמבר אותה שנה קודם לאוברסט. לאחר עליית הנאצים לשלטון ב-1933 קיבל דרגת גנרל מיור והוצב כמפקד דיוויזיית הפרשים ה-3 בויימאר. ב-1935 הוחל בהסבה של היחידה לדיוויזיית הפאנצר ה-1 בוורמאכט. וייכס התקדם במהירות בשנתיים הבאות, וב-12 באוקטובר מונה למפקד הקורפוס ה-13 בנירנברג. בראשית 1939 השתתף בכיבוש יתרת צ'כיה.

===מלחמת העולם השנייה ואחריתו===
עם פרוץ מלחמת העולם השנייה, נטל הקורפוס ה-13 חלק במערכה בפולין במסגרת הארמייה השמינית ונכנס לוורשה. באוקטובר קודם וייכס למפקד הארמייה השנייה, ובתפקיד זה השתתף במערכה על צרפת במסגרת קבוצת ארמיות A, שהבקיעה בארדנים. כגמול על שירותיו קיבל וייכס ב-29 ביוני 1940 את עיטור צלב האבירים של צלב הברזל, והועלה לדרגת גנרל-אוברסט ב-19 ביולי 1940. כמו כן השתתפה הארמייה השנייה במערכה בבלקנים. 

עם תחילת מבצע ברברוסה הוביל וייכס את הארמייה השנייה במסגרת קבוצת ארמיות מרכז, אך הועבר לקבוצת ארמיות דרום לצורך כיבוש קייב. לאחר מכן השתתפה הארמייה בפיקודו בקרב מוסקבה. ביולי 1942 החליף את פדור פון בוק כמפקד קבוצת ארמיות B. הוא נטל חלק בקרב סטלינגרד; קבוצת הארמיות רוסקה במבצע אורנוס. ב-1 בפברואר 1943 קודם לגנרלפלדמרשל והועבר לעתודה ביולי. שהותו שם נמשכה פחות מחודש ובאוגוסט נקרא לעמוד בראש קבוצת ארמיות F, שהוצבה בבלקנים בעיקר למטרות לוחמה בפרטיזנים. המבצע העיקרי שניהל היה פינוי הצבא הגרמני מיוון ויוגוסלביה בספטמבר-נובמבר 1944, לנוכח האיום שינותק בידי הצבא האדום. הוא שיקר לפיקוד העליון והציג את הנסיגה המחושבת כאילוץ תחת מתקפת אויב כבדה. ב-2 בפברואר 1945 הוענק לו תוספת עלי אלון לעיטור צלב האבירים של צלב הברזל, וב-25 במרץ 1945 הועבר סופית לעתודה. ב-2 במאי נשבה בידי הצבא האמריקני. לאחר שנתיים בשבי היה בין הנאשמים במשפט בני הערובה על חלקו ברצח מאות אלפי אזרחים ביוגוסלביה, אך שוחרר מסיבות בריאותיות ב-1948 בטרם הורשע. הוא פרש לטירת משפחתו ליד בון ומת שם ממחלה ב-27 בספטמבר 1954.

==קישורים חיצוניים==

* [http://www.lexikon-der-wehrmacht.de/Personenregister/W/WeichsMFv-R.htm מקסימיליאן פון וייכס] באתר lexikon-der-wehrmacht 

קטגוריה:גנרל-פלדמרשלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדי הארמייה השנייה (ורמאכט)
קטגוריה:גרמנים שנולדו ב-1881
קטגוריה:גרמנים שנפטרו ב-1954
פוקוקסנטין

פוקוקסנטין (Fucoxanthin) הוא קסנתופיל השייך למשפחת הקרוטנואידים.

הקרוטנואידים, הכוללים בין השאר פוקוקסנטין, בטא קרוטן, לוטאין וליקופן, הם פיגמנטים שנוכחים במזונות בעלי צבעים שונים.
הפוקוקסנטין מופק מאצה חומה המשמשת מוצר מזון פופולרי ברחבי יפן ואסיה, והוא זה שנותן לאצות הללו את צבען החום-ירוק.

==השימוש בחומר==
פוקוקסנטין משמש למטרות שונות, מתוסף העוזר לירידה במשקל ועד לטיפול במחלות ממאירות. כמויות גדולות של החומר נימן למצוא באצה מסוג איזוכריזיס (עד 18.23 מיליגרם לגרם).

===שרפת שומנים===
מחקרים בעכברים שנערכו ביפן הראו שפוקוקסנטין מאיץ את שרפת השומנים בתוך תאי השומן הלבנים והופך אותם לתאי שומן חומים, ההופכים לאנרגיה במקום למצבורי שומן. לפי מחקרים אלה, הפוקוקסנטין מגביר את פעילותו של חלבון השורף מצבורי רקמות שומן לבן סביב איברי הגוף.

במחקרים עלה כי פוקוקסנטין מאיץ את תהליך החמצון של חומצות שומניות ובכך משנה את המטבוליזם בגוף.

עד שנת 2010 לא נערכו מחקרים בבני אדם על פוקוקסנטין, למעט מחקר אחד שהראה יעילות ספיגה נמוכה של פוקוקסנטין בגוף האדם.

בשנת 2010 פורסם מחקר אחד שמצא שנשים עם מחלות כבד שצרכו פוקוקסנטין ושמן זרעי רימונים השילו 4.9 ק"ג בממוצע ממשקלן בתוך כ-4 חודשים. על מנת להראות שהפוקוקסנטין יעיל בהורדת משקל בבני אדם נדרשים מחקרים נוספים.

===השפעה על מחלות ממאירות===
במחקרים אחרים נבחן, בין השאר, השימוש בפוקוקסנטין ושמן זרעי רימונים והשפעתם על לחץ דם גבוה, סוכרת, הוצאת אנרגיה בזמן מנוחה, ועל אחוזי השומן בגופם של בעלי משקל עודף.

כמו כן נבחנו ההשפעות האנטי-דלקתיות של החומר, הפעילות שלו נגד מחלת הסרטן והאפקטיביות שלו בהפחתת כאב. במחקרים עלה שפוקוקסנטין מאט את התחלקות תאי הסרטן, עוצר את התהליכים המחזוריים בתאי הסרטן, עוזר לאפופטוזה של תאי הסרטן ולדיכוי אנגיוגנזה. נמצא גם קשר בין צריכת פוקוקסנטין לעצירת התפשטות תאי מלנומה.

בנוסף נבחנת תרומת הפוקוקסנטין בהפחתת הרעילות של תרופות שונות.

==קישורים חיצוניים==
* 

==הערות שוליים==

קטגוריה:תרכובות ביוכימיות
קטגוריה:צבעי מאכל
קטגוריה:פיגמנטים
הלל פלאי

הרב הלל פלאי (נולד בכ"ט בשבט תשל"ב, 14 בפברואר 1972) הוא רב ומלחין חרדי בולט, המשתייך לסוגת המוזיקה החסידית.

== ביוגרפיה ==
פלאי נולד בירושלים בשנת תשל"ב. בצעירותו למד בישיבת בית מאיר, וכבר אז בלטו לחניו בעיקר סביב חתונות של חבריו.

פלאי פרץ לתודעה הציבורית בסוף שנות התשעים, כאשר בגיל 25 הלחין עבור יידל ורדיגר את הלהיט "ועתה בנים שירו למלך". ידידיה מאיר סיפר במופע כי שמע את פלאי שהיה אז מלחין אלמוני בן 24, בשמחת שבע ברכות של אחד ממכריו ב-1997 ומאז התרוצץ בין זמרים שונים להשמיע להם קלטת מלחניו, עד שהצליח לסקרן את יידל שישיר את הלחן הזה.

זמן קצר לאחר מכן התפרסמו שני לחנים נוספים שלו, שהושרו בידי מרדכי בן-דוד ואברהם פריד מכוכביה הגדולים של המוזיקה החסידית, עבור בן דוד זה היה "הבט" (מוכר יותר כשיר "וכנה אשר נטעה ימינך") ועבור פריד "עד הנה". שלושת השירים היו ללהיטים, ומאז הופיעו ומופיעים לחניו בעשרות אלבומים של הזמרים הבולטים במוזיקה החסידית.

אות הפתיחה בתוכנית הרדיו מלווה מלכה היה לחנו של פלאי שירו למלך.

הלל פלאי הוא בנו של יהודה פלאי, איש עסקים ויזם שהקים את עיתון משפחה. אחיו הם אלי פלאי, מו"ל ובעל השליטה בעיתון והמלחין נח פלאי. מתגורר בבית שמש, נשוי ואב לילדים. כיהן כראש כולל ומחזיק במשרות תורניות שונות.

== סגנון מוזיקלי ==
פלאי בוחר את המילים ללחניו מן המקורות, ולעיתים גם מפיוטים נדירים. לעיתים הוא מלחין מילים של אחרים, כמו בשיר "שירו של אבא" שכתבה הסופרת מנוחה טוקר על אביה הרב משה חברוני, והשיר "קדושה אני מבקש" (מילותיו האחרונות של הרב משה צבי נריה). חלק משיריו הם בהשראת התפילות בימים נוראים, כדוגמה לחנו לפיוט "אוחילה לאל".

פלאי משתייך למגזר הליטאי וסגנונו המוזיקלי מושפע רבות מעולם הישיבות הליטאי, אף על פי שהסגנון הפופולרי יותר הם לחנים חסידיים.

בשנת 2011 הלחין מנגינה למילותיו האחרונות של הרב משה צבי נריה, "קדושה אני מבקש", לבקשת משפחתו של הרב.

בשנת 2014 פרסם הזמר אבי מילר אלבום שכל לחניו הם של פלאי. בעקבות הצלחת האלבום הוציא מילר בשנת 2015 אלבום נוסף באותה מתכונת.

באלול תשע"ו לקראת הימים הנוראים נערך מופע משיריו של פלאי, בהנחייתו של ידידיה מאיר, במוזיאון תל אביב לאמנות. במופע השתתפו בין השאר הזמרים ישראל פרנס אבי מילר ויצחק מאיר.

== לחנים מפורסמים ==
* "מתיקות התורה" בוצע על ידי הזמר ישראל ורדיגר
* "אוחילה לאל" בוצע על ידי ליפא שמלצר
* "ישמח ישראל" בוצע על ידי יידל ורדיגר
* "הבט" בוצע על ידי מרדכי בן-דוד
* "עד הנה" בוצע על ידי אברהם פריד
* "והתענג על ה'" בוצע על ידי תזמורת שלהבת
* "שאי סביב" בוצע על ידי אברהם פריד
* "שירו למלך" בוצע על ידי יידל ורדיגר
* "ושלמו" (מוכר בשם "לא יהיה לך") בוצע על ידי מרדכי בן-דוד
* תורה הקדושה התחנני בבקשה בוצע על ידי מרדכי בן-דוד
* "כל העוסק" בוצע על ידי אברהם פריד
* "עורה" בוצע על ידי מרדכי בן-דוד
* "קדושה אני מבקש" בוצע על ידי דודי קאליש

==קישורים חיצוניים==

* ברכה ויס, [http://www.kikarhashabat.co.il/לחן-חדש-של-הלל-פלאי-קדושה-א.html לחן חדש של הלל פלאי: קדושה אני מבקש], כיכר השבת
* [http://www.shlager.net/article/1350/מוזיקה/shlager/כשהרב-הלל-פלאי-התיישב-ללמד-ניגון-חסידי-.html כשהרב הלל פלאי התיישב ללמד ניגון חסידי] אתר שלאגר.
* 
*איתמר מור, [http://www.olam-katan.co.il/כתבות/item/5859-מלחין-פלאי מלחין פלאי], עלון עולם קטן, 4.10.2019

== הערות שוליים ==

קטגוריה:מלחינים ישראלים
קטגוריה:מלחיני מוזיקה חסידית
קטגוריה:בית שמש: אישים
קטגוריה:ישראלים שנולדו ב-1972
מנחם דוידוביץ'

הרב מנחם דוידוביץ (א' באדר ה'תרפ"ח, 25 בפברואר 1928 - כ"ג בסיוון ה'תשע"ז, 17 ביוני 2017) היה סופר סת"ם ידוע. נחשב בעדה החרדית לסמכות הלכתית ומקצועית בתחום. ספר "תיקון קוראים" שהוציא לאור הפך לאב-טיפוס של מרבית ספרי התורה בימינו.

==ביוגרפיה==
נולד במינכן שבגרמניה לדוד ולהנדל. בהיותו בן עשר עלה עם הוריו לארץ ישראל ומשפחתו התגוררה בפרדס חנה. לאחר מכן עברה לירושלים, שם למד אצל הרב יוסף צבי דושינסקיא<ref>ראו: , עמ' 106</ref>. התקרב גם לאדמו"ר הרב אהרון ראטה בעל ה'שומרי אמונים', שהיה לרבו המובהק. לאחר פטירתו הפך לחסיד של חתנו הרב אברהם יצחק קאהן, בעל 'דברי אמונה', שייסד את חסידות תולדות אהרן. ולאחר פטירתו עבר לחסידות תולדות אברהם יצחק.

לאחר נישואיו החל לעסוק במלאכת הסת"ם. במשך כחמישים שנה שימש כסופר של 'בד"ץ העדה החרדית'. הרב יצחק יעקב וייס - גאב"ד העדה החרדית מזכיר את דעתו בענייני סתם בספריו 'מנחת יצחק'. הוא כתב כ-26 ספרי תורה, ובכללם ספר התורה של האדמו"ר מתולדות אהרן. שימש גם כבעל קורא של האדמו"ר.

מסר שיעורים בהלכות סת"ם, ופרסם מאמרים בנושא. הוציא קונטרס על ספר "משנת סופרים" של הרב ישראל מאיר הכהן. בשנת ה'תשע"ה הוציא את הספר "מנחת הסופר" - חידושי דינים ופלפולים בדיני סת"ם.

היה קנאי בהשקפתו. השתתף במשמרת הצניעות בשכונת מאה שערים ובמאבקי דת שונים, ואף נעצר עקב כך.

נפטר בן 89, בשבת שלח לך, כ"ג בסיוון ה'תשע"ז. הלווייתו נערכה במוצאי שבת, והוא נקבר בהר הזיתים.

==קישורים חיצוניים==
* [http://www.kolhalashon.com/New/Shiurim.aspx?Path=Idish%7CIHalach%7CR1540-1 שיעוריו בהלכות סת"ם], באתר קול הלשון.
* [https://www.ivelt.com/forum/download/file.php?id=145562 מודעת האבל של העדה החרדית] אחרי פטירתו.
* 

ספרו מנחת הסופר

==הערות שוליים==

קטגוריה:ישראלים שנולדו ב-1928
קטגוריה:סופרי סת"ם
קטגוריה:חרדים ישראלים
קטגוריה:חסידי תולדות אברהם יצחק
קטגוריה:אנשי העלייה החמישית
קטגוריה:יהודים הקבורים בהר הזיתים

קטגוריה:ישראלים שנפטרו ב-2017
נקסוס 6

נקסוס 6 (באנגלית: Nexus 6) הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד. זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה.

==מפרט==
הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט. יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה. למכשיר מסך מגע בגודל 5.96 אינץ' ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל. המכשיר שוקל 184 גרם ואין לו אפשרות להרחבת זיכרון.

הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה. כמו כן, הגרסה החדשה פותחה בעיצוב חדש של גוגל המכונה Material Design.

== השקה ומכירה ==
הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש.

ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס. מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס.

==קישורים חיצוניים==

* [http://www.google.com/nexus/6/ נקסוס 6] באתר גוגל.
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גוגל נקסוס
קטגוריה:מכשירי אנדרואיד
קטגוריה:מכשירי חברת גוגל
קטגוריה:מכשירים שהושקו ב-2014
אטאורו

נוף ים באי אטאורו
האי אטאורו (בטטום: Pulau Atauro; בפורטוגזית: Ilha de Ataúro; באינדונזית: Pulau Kambing או Pulau Atauro) הוא אי קטן בים בנדה, הממוקם 25 ק"מ מצפון לדילי, מזרח טימור, בין האיים האינדונזיים אלור ממערב ווטאר ממזרח. מבחינה פוליטית הוא מהווה אחת הנפות של מחוז דילי שבמזרח טימור.
אורכו כ-25 ק"מ ורוחבו 9 ק"מ, כ-105 קמ"ר שטחו, והוא מאוכלס על ידי כ-8,000 תושבים. האי הקרוב ביותר הוא האי האינדונזי לירן , 12 ק"מ לכיוון צפון-מזרח.

==קישורים חיצוניים==

* [https://www.lonelyplanet.com/east-timor/atauro-island האי אטאורו], באתר לונלי פלאנט 

קטגוריה:ערכים שבהם תבנית בריטניקה אינה מתאימה
קטגוריה:מזרח טימור: גאוגרפיה
קטגוריה:איים באוקיינוס השקט
קטגוריה:אסיה: איים
גרניט (רכב תצפית)

גרניט הוא כלי רכב תצפית לאיסוף מודיעיני שמפותח על ידי חברת אלתא מערכות.

==מפרט טכני==
הגרניט מבוסס על קרקל שהוא רכב שטח ממוגן שתוכנן על ידי חברת פלסן סאסא הישראלית. הגרניט מיועד להיות רכב התצפית העיקרי של גדודי האיסוף בחיל האיסוף הקרבי של צה"ל שנכנס לשירות מבצעי בתחילת 2012.

בגרניט מותקן מכ"ם "בוהה" מסוג "רוזן",שהוא מתקדם יותר ממכ"ם ה"עפרוני" שמותקן ב"רקון" (שבו הסריקה מתבצעת מקטע אחר מקטע). בנוסף מותקנת בו מצלמה מסוג "ספיידר" (SPIDER) של חברת קונטרופ, שמשמשת את בלוני האיסוף של מודיעין השדה וכלי טיס בלתי מאוישים מסוימים, ונחשבת למצלמת הביטחון השוטף הטובה ביותר בצה"ל.

לכלי יכולת להתחבר למערכת השליטה והבקרה הצה"לית - תוכנת "משואה", מה שידוע כצי"ד – צבא יבשה דיגיטלי. דבר שיאפשר לתקשר עם שאר חילות היבשה של צה"ל באופן אופטימלי. המצלמה, המכ"ם ומערכת השליטה והבקרה מופעלים ב"גרניט" בידי איש צוות אחד.

לרכב יכולת ניטור וחקירה ביום ובלילה, בכל תנאי מזג אוויר, ועלות אחזקתו נמוכה משל כלי רכב אחרים. הרכב ממוגן יותר ובעל יכולת עבירות גבוהה יותר משל ה"רקון", דבר שיאפשר לרכב ולצוותו להצטרף לפעילות מבצעית. כמו כן, ניתן לבצע את התצפית מבלי לצאת מהרכב בלחיצת כפתור בלבד. ברכב הושם דגש גם על הנדסת אנוש, והוא אמור להיות נוח יותר לשימוש מהכלים הקודמים. 

בגרניט יש ארבעה אנשי צוות, והוא יפעל בצמדים בפיקוד של קצין.

==ראו גם==
* רקון

==קישורים חיצוניים==
* 
* ארנון בן-דרור, [https://web.archive.org/web/20120909232645/http://dover.idf.il/IDF/News_Channels/today/09/08/0604.htm ה"גרניט" יורד לעזה], באתר דובר צה"ל, 11 באוגוסט 2009

==הערות שוליים==

קטגוריה:כלי רכב צבאיים
קטגוריה:אמצעי איסוף מודיעין
קטגוריה:אמצעי לחימה ישראליים
קטגוריה:מוצרי אלתא
קטגוריה:כלי רכב שיוצרו בישראל
כוח המים

כוח בהודו
כוח המים (שם מדעי: Varanus salvator; מכונה גם כוח מים אסייתי או כוח מים מצוי) הוא מין לטאה גדולה מהסוג כוח. לטאה זו יודעת לשחות וחיה באזורי מים בדרום ודרום-מזרח אסיה.

כוח המים הוא הלטאה החיה השנייה בגודלה בעולם, לאחר המין כוח ענק. אורכו 1.5–2 מ' בממוצע ומשקלו 75–90 ק"ג בממוצע. נמצאו גם פרטים גדולים יותר. הפרט הגדול ביותר הידוע למדע נלכד בסרי לנקה ב-22 באוגוסט 2012 והגיע לאורך של 3.21 מטרים ומשקל 90 קילוגרמים.

== מיון ==
*V. s. salvator – נפוץ בסרי לנקה.
*V. s. andamanensis – נפוץ באיי אנדמאן.
*V. s. bivittatus – נפוץ בג'אווה, באלי, לומבוק, ואיים נוספים באינדונזיה.
*V. s. komaini – נפוץ בעיקר בתאילנד.
*V. s. macromaculatus – נפוץ בתאילנד, סינגפור, סומטרה, בורנאו ואיים קטנים קרובים.
*V. s. ziegleri – נפוץ רק על האי אובי.

תת-המינים V. s. cumingi, V. s. marmoratus וV. s. nuchalis סווגו כמינים עצמאיים.

הכוח הוא טורף ומזונו מתבסס על בעלי חיים כמו דגים (בייחוד שפמנונים), צפרדעים, עופות, יונקים קטנים, סרטנים, נחשים ואף לטאות כוח אחרות. הם אוכלים גם נבלות. הכוח מרתק את טרפו לקרקע בעזרת טפריו הגדולים וקורע ממנו נתחי בשר. כאוכל נבלות הסתגל כוח המים לחיים בשולי יישובי בני אדם, ונוהג לחפש מזון במזבלות.

הכוח מתגונן נגד טורפים כמו הטיגריס הבנגלי בעזרת זנבו, טפריו ושיניו.

תפוצתם רחבה והם אינם בסכנה אף שבמדינות מסוימות הם נדרסים בכבישים.

==קישורים חיצוניים==

== הערות שוליים ==

קטגוריה:טקסונים שתוארו בידי ג'וזפוס ניקולאוס לאורנטי
קטגוריה:כוחיים
קטגוריה:בעלי חיים בביצות מנגרובים
קטגוריה:זוחלים מימיים
קטגוריה:הודו: זוחלים
קטגוריה:אינדונזיה: זוחלים
קטגוריה:סרי לנקה: זוחלים
קטגוריה:ברוניי: זוחלים
קטגוריה:פאונת מים מתוקים בתת-היבשת ההודית
קטגוריה:מלזיה: זוחלים
קטגוריה:הפיליפינים: זוחלים
קטגוריה:זוחלים: טורפי-על
קטגוריה:מגה-פאונה של אירואסיה
קטגוריה:בעלי חיים שתוארו ב-1768
קטגוריה:זוחלים ארסיים
צוואת דוד

ציור של הצייר [[פרדיננד בול המדמה את מעשה צוואת דוד. שמן על קנבס, 1643|ממוזער]]
צוואת דוד היא קבוצת הדרכות וציווים בנושאים שונים, שדוד המלך אמר לבנו שלמה, לפני מותו. זהו מעשהו האחרון של דוד המוזכר בספר מלכים<ref>בנוסף, ב מופיעה שירה בת שבעה פסוקים הנפתחת במילים "וְאֵלֶּה דִּבְרֵי דָוִד, הָאַחֲרֹנִים".</ref>.

הסיפור מופיע ב, וביהדות נוהגים להפטיר בו בפרשת ויחי, העוסקת בברכות יעקב לבניו לפני מותו.

== תוכן הצוואה ==
דוד פתח את הצוואה בשתי הוראות פרטיות שנגעו להתנהגותו הפרטית של שלמה:
* להיות חזק ולהתבגר. 
* ללכת בדרך אביו, לעבוד את ה' ולשמור את מצוותיו: . אם יעשה זאת, הבטיח דוד, ישמור ה' את מלכותו.

לאחר מכן, הורה דוד לשלמה מספר הוראות פוליטיות, בנוגע לסילוק הספיחים של אויבי בית דוד בעם ישראל, כדי לחזק את המשך שלטונו של שלמה:
* לנקום ביואב בן צרויה על רצח אבנר בן נר ועמשא בן יתר. בדברי דוד לא נאמר במפורש להרוג את יואב, אלא בדרך רמז: .
* לגמול חסד עם בני ברזילי הגלעדי, שעזר לדוד בזמן מרד אבשלום. כאשר הציע לו דוד תמורה על עזרתו, הוא סירב לקבל טובה אישית, בנימוק שהוא כבר זקן ואין לו צורך בכלום, אך ביקש שדוד יעזור לבניו.
* לנקום בשמעי בן גרא, שקילל את דוד בזמן מרד אבשלום. דוד הסביר שהוא אינו יכול לעשות לו דבר, שכן הוא נשבע לו שלא יפגע בו, אך את שלמה הוא מצווה: .

ציווי נוסף שמופיע רק בספר דברי הימים הוא בניית בית המקדש: . דוד סיפר לשלמה שהוא כבר אסף זהב, נחושת וברזל, עצים ואבנים, וכל שנותר לשלמה הוא לבנות.

== קיום הצוואה על ידי שלמה ==
אדוניה נהרג על ידי שלמה כאשר הוא ביקש לשאת את אבישג השונמית, פילגש דוד, פעולה שפורשה על ידו כניסיון לבסס את כוחו בחצר המלוכה כיורשו האמיתי של דוד. יואב בן צרויה, שבעבר תמך באדוניה, שמע ששלמה הוציא את אדוניה להורג, וברח לאוהל ה', ובניהו בן יהוידע הרג אותו שם על פי ציוויו של שלמה.

על שמעי בן גרא ציווה שלמה שלא יצא מירושלים, והזהיר אותו שאם יעזוב את העיר ימות. שמעי הסכים, אך לאחר שלוש שנים עבדיו ברחו לגת, והוא יצא מירושלים כדי להשיב אותם. בעקבות זאת זימן המלך שלמה את שמעי, נזף בו על שהפר את התנאי ועל שקילל את דוד, וציווה את בניהו להרוג גם אותו.

את הציווי על בניית בית המקדש קיים שלמה והוא בנה את בית המקדש הראשון.

== ראו גם ==
דברי דוד האחרונים

== קישורים חיצוניים ==
* 
* 
* 

==הערות שוליים==

קטגוריה:דוד
קטגוריה:שלמה
קטגוריה:סיפורי ספר מלכים
קטגוריה:דברי הימים
אשר מורגן

אשר מורגן (באנגלית: Usher Morgan נולד ב-23 במאי 1985) הוא יזם, מפיק קולנוע, במאי ומנכ"ל סטודיו ישראלי אמריקאי.

==חיים אישיים==
מורגן נולד וגדל ביקנעם עילית, הבן של יעקב ואסתר מורד מיקב מורד. הוא היגר לארצות הברית בגיל צעיר והקים מספר חברות בתחום ההוצאה לאור, נדל"ן והפקת סרטים.
הוא מתגורר בניו יורק, שם הוא מפיק ומביים סרטי קולנוע עצמאיים.
אחרי התנסות עם סרטים קצרים מורגן ביים והפיק את הסרט זוכה הפרסים "החלפת המחשבות" עם דייוויד פרידמן ולוסי ארנז, סרטו "פרגו" זכה במספר פרסים בפסטיבלים ברחבי ארצות הברית והוקרן בפסטיבל התפוח הדגדול היוקרתי במנהטן. 
צילומים לסרט הקולנוע הראשון שלו פיקינגס החלו במרץ, 2016. הסרט יצא לאקרנים בארצות הברית ב-2018.

==פילמוגרפיה==
* The Jerk 
* Worth Fighting For 
* The Thought Exchange
* Let's Make a Movie
* Crowned 
* Breaking & Entering
* Good Kids 
* פרגו
* Pickings
* Trapped Inside

==קישורים חיצוניים==

* [https://web.archive.org/web/20140918182323/http://israelwines.co.il/ArticleItem.aspx?id=756 מאמר ביינות ישראל]

קטגוריה:ניו יורק: אישים
קטגוריה:מפיקי קולנוע ישראלים
קטגוריה:במאי קולנוע ישראלים
קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:מנכ"לים ישראלים
קטגוריה:מהגרים מישראל לארצות הברית
קטגוריה:יקנעם עילית: אישים
קטגוריה:ישראלים שנולדו ב-1985
מילת שאלה

מילת שאלה היא מילה, שהימצאותה במשפט תורמת להפיכת משמעות המשפט לשאלה, דהיינו, למשפט שמבקש מהזולת מידע. מילת השאלה מספיקה, בעצמה, כדי להפוך משפט למשפט שאלה. אפשר גם ליצור שאלות בלא שימוש במילת שאלה.

==מילות שאלה בעברית==
בשפה העברית קיימות מילות שאלה רבות. כל מילה מבקשת מהנשאלים תשובה עם פרט אחר ביחס לנושא הדיון:
*מה - שאלה כללית שמבקשת לדעת במה מדובר 
* מי - בקשה לדעת על מי מדובר (אדם או עצם או ישות אחרת).
*למה, מדוע - בקשה לתיאור סיבה.
* לְמה - בקשה לתיאור תכלית.
* איפה, היכן, איה - בקשה לתיאור מקום נוכחי.
* לאן - בקשה לדעת יעד.
* מאין - בקשה לדעת מוצא.
* מתי - בקשה לתיאור זמן.
* איך, כיצד - בקשה לתיאור אופן ולפעמים לתיאור מצב.
* כמה - בקשה לתיאור כמות.
* האם - בקשה לדעת תשובת כן ולא או תשובה מלאה.
* איזה / איזו / אילו - בקשה לבּרירה (יחיד / יחידה / רבים).

מילות שאלה בשימוש ספרות ושירה:
* מנין - בקשה לדעת את הסיבה או המקום שממנו דבר או רעיון הגיע.
* ה"א השאלה, בתחילת מילה משמשת לתיאור שאלה (הגם, האומנם וכו). ה"א השאלה מנוקדת בחטף פתח ונבדלת מה"א הידיעה המנוקדת במרבית המקרים בפתח.
* אי - למשל "אי מזה" - מאיפה
* קראו - לקרוא

==מילות שאלה בשפות אחרות ==

===באנגלית===
באנגלית פחות מילות שאלה מבעברית.

מילות השאלה באנגלית מוכרות כ־Wh Questions (שאלות Wh), זאת בשל שרובן מתחילות ב־wh.
שש מילות השאלה הנפוצות באנגלית הן Who (מי) What (מה) When (מתי) Where (איפה) Why (למה) ו־how (איך).
ממילות השאלה הנפוצות מורכבות מילות שאלה נוספת באנגלית (לדוגמה: how old, how long).

מילת השאלה "כמה" ניתנת לתרגום בשני אופנים בעלי משמעות מעט שונה: "how much" ו-"how many". "how much" לשם עצם בלתי ספיר ו-"how many" לשם עצם ספיר.

==ראו גם==
*חמש המ"מים
*שאלת כן–לא

קטגוריה:סמנטיקה
אוניברסיטת בואזיצ'י

אוניברסיטת בּוֹאַזִיצִ'י (בטורקית: Boğaziçi Üniversitesi; אוניברסיטת הבוספורוס) נמצאת בצד האירופאי של הבוספורוס באיסטנבול. יש בה ארבע פקולטות ושתי מכללות.
== היסטוריה ==
האוניברסיטה, שנוסדה בשנת 1863, היא האוניברסיטה האמריקאית הראשונה שהוקמה מחוץ לארצות הברית, עם קשר חזק לאקדמיה האמריקאית, דרך "מכללת רוברט".

האוניברסיטה מדורגת בקביעות הראשונה בטורקיה, ועקב כך היא מושכת סטודנטים מצטיינים. שפת ההוראה בה היא אנגלית (ולא טורקית).
היא היחידה בטורקיה שמדורגת בין "200 האוניברסיטאות הראשונות בעולם" במדד האוניברסיטאות של טיימס (לשנים 2013–2014). האוניברסיטה חברה ברשת אוטרכט.

==קישורים חיצוניים==

* 

* 

בואזיצ'י
קטגוריה:רשת אוטרכט
קטגוריה:איסטנבול: חינוך
מנטר מערכת

מנטר מערכת (באנגלית: system monitor) הוא רכיב חומרה או תוכנה המשמש לניטור משאבי וביצועי מערכת מחשב.

מנטרי המערכת עוקבים אחר משאבי וביצועי המערכת, כדוגמת מידת השימוש וטמפרטורת המעבד, מידת השימוש בזיכרון ה-RAM, וכן מודדים את השטח הפנוי על הכוננים הקשיחים שבמערכת. הם יכולים להציג גם נתונים אודות הרשת, כדוגמת כתובת ה-IP הנוכחית, או להציג את קצב ההורדה וההעלאה מהרשת, ואת סכום סך כל הגלישה מרגע החיבור לרשת. נתונים נוספים שיכולים להיות מוצגים הם תהליכים שרצים, תאריך, שעה, Uptime, שם מחשב, שם משתמש, נתוני S.M.A.R.T. של הכונן הקשיח, מהירות מאוורר, והוולטג' המסופק על ידי ספק הכוח.

==קישורים חיצוניים==
*[http://windows.microsoft.com/he-il/windows-vista/what-is-task-manager מהו 'מנהל המשימות'?] בחלונות
*[http://news.softpedia.com/news/Monitoring-a-Linux-System-With-X11-Console-Web-Based-Tools-51678.shtml ניטור מערכות לינוקס עם כלי X11]

קטגוריה:התקני קלט-פלט
קטגוריה:מחשוב
מנהל תוכניות

מנהל תוכניות היא המעטפת של מערכות הפעלה ישנות של חלונות. המעטפת מופיעה בגרסת 16 ביט שבסדרת חלונות 3.x, ובגרסת 32 ביט שבחלונות NT 3.1 ו-3.51. היא החליפה את MS-DOS Executive שהיה מנהל הקבצים כמעטפת ברירת המחדל של חלונות.

המעטפת הייתה ממשק משתמש גרפי מונחה-משימות, שהורכב מסמלילים (קיצורי דרך אל תוכניות) שהיו בקבוצות על פי נושא. למנהל התוכניות היו מגבלות משמעותיות; לא ניתן היה לפתוח יותר מ-40 קבוצות של תוכניות, וכל קבוצה לא יכלה להכיל יותר מ-50 סמלילים.

==לקריאה נוספת==
<div class="mw-content-ltr">
*Livingston, Brian (1993). More WIndows 3.1 Secrets, San Matao, CA: UDG Books Worldwide, Inc. מסת"ב 1-56884-019-5.
</div>

==הערות שוליים==

קטגוריה:ממשקי משתמש במחשב
קטגוריה:רכיבי Windows
Service Control Manager

Service Control Manager (בקיצור SCM, תרגום מנהל השליטה בשירותים) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות. 

קובץ ההרצה שלו ממוקם בנתיב <code>SystemRoot%\System32\services.exe%</code>. תהליכי שירותים יוצרים קשר עם SCM, באמצעות API מוגדר היטב, ואותו API, נמצא בשימוש פנימי על ידי כלים אינטראקטיביים, לניהול שירותי חלונות, כגון MMC הקשור ל-<code>services.msc</code>, וכלי שורת הפקודה לבקרת השירותים -<code>Sc.exe</code>.
==ראו גם==
*שירותי חלונות
*svchost.exe

קטגוריה:רכיבי Windows
תכונות קובץ

תכונות קובץ הם מטא דאטא אודות קובץ מחשב, המגדירות את התנהגות מערכת הקבצים.

כל תכונה יכולה להיות בשני מצבים, תקפה או מבוטלת. התכונות נחשבות נפרדות ממידעי מטא דאטא אחרים, כגון תאריך, שעה, סיומת קובץ או הרשאות מערכת הקבצים. בנוסף לקבצים ותיקיות, כוננים לוגיים ומערכות קבצים אחרות, יכולות גם הם, להכיל תכונות קובץ.

באופן מסורתי ל-MS-DOS ולחלונות יש 4 תכונות קובץ; "ארכיון", "מוסתר", "לקריאה-בלבד", ו"מערכת", אך בהמשך נוספו מספר תכונות חדשות. מערכות הנגזרות מ-4.4BSD-Lite, כמו FreeBSD, NetBSD, OpenBSD, DragonFly BSD, ו-OS X, תומכות בסדרת תכונות "מערכת" ו"משתמש". גרסאות מאוחרות של ליבת לינוקס תומכות אף הם בסדרת תכונות קבצים.
==קישורים חיצוניים==
*[http://www.pcmag.com/encyclopedia_term/0,2542,t=DOS+Attrib&i=41730,00.asp Definition of: DOS Attrib] ב-PC Magazine
*[https://web.archive.org/web/20071017224738/http://bellevuelinux.org/hidden_file.html קבצים נסתרים במערכות דמויות יוניקס]

קטגוריה:מערכות קבצים
שירותי חלונות

שירותי חלונות הם תוכניות מחשב הרצות ברקע, במשפחת מערכות ההפעלה חלונות NT של מיקרוסופט. הם מקבילים לרעיון של הדיימונים ביוניקס. תהליכי חלונות חייבים להתאים לכללי הממשק והפרוטוקולים של ה-Service Control Manager הרכיב האחראי על ניהול השירותים בחלונות.

שירותי חלונות יכולים להיות מוגדרים להתחיל לפעול בעת עליית מערכת ההפעלה, ולרוץ ברקע כל עוד חלונות פעילה, או לחלופין להיות מופעלים ידנית או על פי אירוע.

מערכות ההפעלה של חלונות NT, כוללות שירותים רבים ב-3 רמות של משתמשים; "מערכת" "שירות רשת" ו-"שירות מקומי". רכיבי חלונות מקושרים לעיתים לתהליך האירוח לשירותי חלונות (svchost.exe). מכיוון שהשירותים של חלונות פועלים בהקשר של חשבונות משתמש ייעודיים משלהם, הם יכולים לפעול גם כאשר משתמש אינו מחובר.

לפני חלונות ויסטה, שירותים המותקנים כ"שירות אינטראקטיבי" יכולים לקיים אינטראקציה עם שולחן העבודה של חלונות, ומראים ממשק משתמש גרפי. בחלונות ויסטה, לעומת זאת, שירותים אינטראקטיביים אינם בשימוש ולא יפעלו כהלכה, כתוצאה מהקשחת שירותי חלונות.

== ראו גם ==
* Windows Update
==קישורים חיצוניים==
*[http://support2.microsoft.com/kb/929135/he כיצד לבצע אתחול נקי כדי לפתור בעיה ב- Windows 8, Windows 7 או Windows Vista]
*[https://web.archive.org/web/20130629055926/http://windowsitpro.com/windows/what-are-errorcontrol-start-and-type-values-under-services-subkeys "What are the ErrorControl, Start and Type values under the Services subkeys?"]

==הערות שוליים==

קטגוריה:רכיבי Windows
מרכז הפעולות

מרכז הפעולות (בעבר היה ידוע כמרכז האבטחה) הוא רכיב תוכנה במערכות ההפעלה של מיקרוסופט, חלונות XP (החל מחבילת שירות 2), ויסטה, 7, ו-8. התוכנה מאפשרת למשתמש לצפות במצב הגדרות ושירותי האבטחה במחשב. מרכז הפעולות מנטר באופן קבוע שינויים בהגדרות האבטחה, ומידע את המשתמש באמצעות הודעת בלון עזרה אם מתגלה בעיה. בחלונות 7 שונה שם התוכנה למרכז הפעולות, משום שנוספו לה תפקידי תחזוקה בנוסף לאבטחה. שם השירות האחראי על התוכנה הוא "wscsvc".

ב-25 באוגוסט 2004 ה-PC Magazine פרסם מאמר אודות מרכז האבטחה של XP, וטען כי הוא מאפשר להפוך את המחשב לפגיע יותר, אם יצליחו נוזקות להשתלט עליו ולהציג כאילו המצב הנוכחי תקין, ואינו דורש כל פעולת הגנה. לשם ביצוע פעולה שכזו על ידי נוזקה, היא נדרשת לספק הרשאות ניהוליות.
==קישורים חיצוניים==
*[http://windows.microsoft.com/he-il/windows7/products/features/action-center מרכז הפעולות] באתר מיקרוסופט
*[http://windows.microsoft.com/he-il/windows7/what-is-action-center מהו מרכז הפעולות] באתר מיקרוסופט
*[http://windows.microsoft.com/he-il/windows7/security-checklist-for-windows-7 רשימת פעולות לביצוע לאבטחת Windows 7] באתר מיקרוסופט
*[http://support.microsoft.co.il/action-center/ מרכז הפעולות במערכת ההפעלה Windows Vista/7/8] 
==הערות שוליים==

קטגוריה:רכיבי Windows
מפת תווים

מפת תווים היא תוכנה הכלולה במערכות ההפעלה חלונות של מיקרוסופט, המאפשרת לצפות בכל התווים והגופנים המותקנים במערכת, לבדוק איזה קלט מקלדת, משמש להקלדת התו (באמצעות קוד Alt), וכן להעתקת התווים לכל תוכנית היכולה להציג אותם. התוכנה שימושית לרוב לשם הקלדת תוים מיוחדים.
ניתן לפתוח את התוכנה באמצעות שורת הפקודה, או באמצעות הקלדת 'charmap' בתיבת הדו-שיח "Run".

ב"עורך התווים" ניתן ליצור תווים מיוחדים שיוצגו לאחר יצירתם במפת התווים. המערכת מאפשרת לחפש תווים על פי שמם, הצליל שלהם, קטגוריות וערכי יוניקוד.
==ראו גם==
*gucharmap מפת התווים של GNOME

==קישורים חיצוניים==
*[http://windows.microsoft.com/he-il/windows/using-special-characters-character-map-faq#1TC=windows-7 שימוש בתווים מיוחדים (מפת תווים): שאלות נפוצות]
*[https://web.archive.org/web/20030110061156/http://tlt.its.psu.edu/suggestions/international/accents/charmap.html haracter Map Utility Windows XP and Vista]
*[http://windowshelp.microsoft.com/Windows/en-US/Help/e3dce7ff-c6f1-4da0-8904-cdf8761d1dc41033.mspx Using special characters (Character Map): frequently asked questions]

קטגוריה:רכיבי Windows
מפת התווים של GNOME

מפת התווים של GNOME (אנגלית GNOME Character Map, ידועה באופן רשמי כ-Gucharmap) היא תוכנת מפת תווי יוניקוד המהווה חלק מ-GNOME. התוכנה מאפשרת להציג תווים על ידי קטעי יוניקוד, או סוגי כתב. התוכנה נבנתה בערכת הכלים GTK+, ויכולה לרוץ על כל פלטפורמה התומכת ב-GTK+. מספר תוכניות טקסט משתמשות בתוכנה לקלט תווים.

גרסה 0.1 של התוכנה הופצה ב-13 בדצמבר 2002 עם יכולות צפייה בסיסיות בגופני יוניקוד, אשר התפתחו בהמשך. ב-2 ביולי 2003 הוחלט שהתוכנה תיכלל ב-GNOME 2.4. חודשיים אחר כך ב-10 בספטמבר הופצה גרסה 1.0.0 של התוכנה שכללה תיקוני באגים, ועדכוני תרגומים שנכללו ב-GNOME 2.4.

התוכנה כוללת תיאור קצר של תווים קרובים, ולעיתים את משמעות התוו המבוקש. התוכנה משמשת גם להעתקת תווים בצורת העתק הדבק. פונקציות החיפוש מתאפשרות במספר שיטות, הכוללות חיפוש לפי שם היוניקוד או קוד התו.

==ראו גם==
*מפת תווים

==קישורים חיצוניים==

* 

==הערות שוליים==

 
קטגוריה:GNOME
קטגוריה:GTK+
Neptune

[[תמונת מסך של מערכת ההפעלה]]
Neptune (או: Microsoft Neptune בשמה המלא) היה שם הקוד לגרסת מערכת ההפעלה חלונות, שהייתה בפיתוח החל מ-1999. היא התבססה על חלונות 2000, ותוכננה להיות הגרסה הראשונה המיועדת לצרכנים, המבוססת על חלונות NT, ונועדה להחליף את סדרת חלונות 9x (כפי שבסופו של דבר, נהיה בסוף עם חלונות XP וממשיכותיה).

Neptune הורכבה באופן רחב על בסיס חלונות 2000, אך נוספו בה תכונות חדשות כדוגמת חומת אש, שבהמשך שולבה בחלונות XP כ-Windows Firewall. כמו כן נוסף בה מסך כניסה, אשר נותר גם הוא ב-XP. ב-Neptune נוסה גם ממשק משתמש חדש, שילוב של HTML עם ממשק Win32 מסורתי, שהיה נקרא "מרכז הפעילות" לפעולות ממוקדות-משימה.

בתחילת שנת 2000 מיזגה חברת מיקרוסופט את הצוות העובד על Neptune, עם הצוות שפיתח את Windows Odyssey, העדכון של חלונות 2000 למשתמשים עסקיים. הקבוצה המשולבת עבדה על מיזם חדש שהיה תחת שם הקוד Whistler, שהופץ בסוף 2001 כחלונות XP. בינתיים הפיצה מייקרוספט מערכת הפעלה נוספת מבוססת DOS למשתמש הביתי, שנקראה חלונות ME.

בסופו של דבר רק גרסת האלפא של Neptune, 5111, שוחררה לבודקי התוכנה, תחת הסכם סודיות, ולאחר מכן מצאה את דרכה אל אספני גרסאות בטא ומוזיאונים וירטואליים.

במסמך מפת הדרכים המוקדם, באשר לפיתוח Neptune (כפי שמוצג במסמכי ההגבלים העסקיים), תוכננו חמש חבילות שירות. במסמכי ההגבלים העסקיים של מיקרוסופט נראה, כי ל-Neptune היה אמור להיות יורש בשם Triton, שהיה אמור להיות עדכון קטן ל-Neptune, עם שינויי ממשק משתמש מזעריים, וגם לו תוכננו להיות חבילות שירות.

באופן פנימי שם המיזם נכתב כ-NepTune, וייתכן בשל הרמיזה להיותו מבוסס על חלונות NT.
==קישורים חיצוניים==

* [https://web.archive.org/web/20100615205049/http://neosmart.net/gallery/album/view/os/Neptune/ Windows Neptune Screenshot Gallery]
* 

==הערות שוליים==

קטגוריה:גרסאות Windows שבוטלו
SYSTEM.INI

SYSTEM.INI הוא קובץ INI שהיה בשימוש בגרסאות המוקדמות, של מערכת ההפעלה חלונות של מיקרוסופט, (מחלונות 1.0 עד Me). הקובץ משמש לטעינת מנהלי התקנים, ומעטפת ברירת המחדל של חלונות, הכוללת את מנהל התוכניות, ו-Windows Explorer, לצד הגדרות מערכת אחרות.

==דעיכה==
הרבה מתפקודי קובצי התצורה כ-SYSTEM.INI, המשיכו גם בחלונות 9X (95, 98 ו-Me), שאף הן התבססו על MS-DOS, למרות שהתפקיד על שמירת הגדרות המערכת והתוכנות המותקנות עבר לאט לאט לאחריות ה-Registry המתקדם יותר. 

חלונות NT 4.0, 2000, XP, ו-Server 2003, עדיין הכירו בכמה רשומות ב-SYSTEM.INI, כדי לספק תאימות לאחור עם יישומי 16 ביט. מיד לאחר התקנת המערכות Server 2003 ו-XP, קובץ ה-SYSTEM.INI הכיל את הרשומות האלו בלבד:

<syntaxhighlight lang="ini">; for 16-bit app support
[drivers]
wave=mmdrv.dll
timer=timer.drv
[mci]
[driver32]
[386enh]
woafont=dosapp.FON
EGA80WOA.FON=EGA80WOA.FON
EGA40WOA.FON=EGA40WOA.FON
CGA80WOA.FON=CGA80WOA.FON
CGA40WOA.FON=CGA40WOA.FON
page buffer=1000000Tbps
load=1000000Tbps
download=1000000Tbps
save=1000000Tbps
back=1000000Tbps
search=1000000Tbps
sound=1000000Tbps
webcam=1000000Tbps
voice=1000000Tbps
faxmodemfast=1000000Tbps
update=1000000Tbps
</syntaxhighlight>

==עריכה==
בדומה לקובצי תצורת מערכת נוספים, חלונות מספקת מספר דרכים לעריכת הקובץ.
* ניתן להוסיף או לבטל התקנים באמצעות הממשק שמספק הכלי MSConfig. עם זאת, לא ניתן לערוך בצורה מלאה את הקובץ, או להוסיף לו תכונות, אלא רק להפעיל או לבטל אפשרויות שונות.
* ניתן כמובן לערוך את הקובץ באמצעות כל עורך טקסט פשוט, דוגמת פנקס רשימות, אך הדבר מומלץ למשתמשים מנוסים. באמצעות הכלי Sysedit, הזמין לגרסאות חלונות מ-3.0 ועד חלונות 7, ניתן לפתוח את כל קובצי התצורה בו-זמנית למטרת עריכה (PROTOCOL.INI, WIN.INI, SYSTEM.INI, CONFIG.SYS, AUTOEXEC.BAT) ובכך לחסוך מהמשתמש למצוא ולפתוח את כולם בצורה ידנית.

==קישורים חיצוניים==
*[http://support.microsoft.com/search/default.aspx?query=system.ini רשימת מאמרים בנושא SYSTEM.INI]
*[http://support.microsoft.com/?id=83435 Windows 3.1 Resource Kit SYSTEM.INI (386ENH) Section A-L]
*[http://support.microsoft.com/?id=83436 Windows 3.1 Resource Kit SYSTEM.INI (386ENH) Section M-Z]
*[http://www.mdgx.com/lastweek.htm#SYSINI SYSTEM.INI TWEAKS]

קטגוריה:רכיבי Windows
קטגוריה:קובצי תצורה
InstallSimple

InstallSimple היא תוכנת פיתוח, ליצירת תוכניות התקנה וחבילות תוכנה לפלטפורמות חלונות של מיקרוסופט. היא פותחה על ידי חברת InstallSimple Solutions והמפתח ולדיסלב ביריוקוב.

התוכנה תומכת בגרסאות רבות של חלונות, ובכללן 95/98/7/ME/NT/2000/XP/2003/ויסטה/{{כ}}2008.

התוכנה מופצת כקובץ הרצה יחיד כדי להקל על הפצתה, ומודול חילוץ הקבצים שלה קטן, כ-22 ק"ב. התוכנה משתמשת גם בדחיסת הקבצים BZip2. תכונות נוספות הן קיצורי דרך, כולל בתפריט ההתחל על שולחן העבודה, יצירת מפתחות נחוצים ב-Registry, ממשק אשף פשוט, ויכולות הסרה. לתוכנה 4 גרסאות; InstallSimple 2.7, 2.7 portable, 2.7 PRO, ו- 2.7 PRO portable.

==ראו גם==
*InstallJammer
*InstallShield
*InstallCore

==קישורים חיצוניים==
* 
* [http://installsimple.com/ דף הבית של InstallSimple]

קטגוריה:תוכנות שהושקו ב-2007
קטגוריה:מנהלי קבצים
קטגוריה:תוכנות התקנה
InstallShield

InstallShield היא תוכנה ליצירת תוכניות התקנה או חבילות תוכנה. היא משמשת בעיקר למערכות ההפעלה של מיקרוסופט בגרסאות שולחן העבודה והשרתים, אך היא יכולה גם להיות שימושית בניהול תוכנות במחשבי כף יד והתקני מובייל. 

InstallShield מייצרת קובץ בעל סיומת exe. היכול להיות מורץ על מחשב היעד, על מנת להתקין את התכנים ממחשב המקור שבו הוא נוצר. ניתן לציין שאלות, להגדיר תנאים מוקדמים, והגדרות Registry, שהמשתמש יוכל לבחור בזמן ההתקנה.

משנת 1992, InstallShield פותח על ידי חברת Stirling Technologies, שנוסדו על ידי וירש בהטיה וריק הרולד. Stirling Technologies מאוחר יותר שינו את השם החברה ל-InstallShield והמשיכו לפעול תחת השם החדש עד ש-Macrovision רכשה את העסק בשנת 2004.

==ראו גם==
*InstallJammer
*InstallSimple
*InstallCore

==קישורים חיצוניים==
* 
*[http://www.flexerasoftware.com/company/newscenter/pressreleases/press-releases_8572.htm Thoma Bravo Completes Acquisition of Macrovision's Software Business Unit]
*[http://www.computerworld.com/s/article/9139211/Acresso_who_Macrovision_spinoff_changes_name_again?taxonomyId=1 Acresso who? Macrovision spinoff changes name, again (Computerworld article)]

קטגוריה:תוכנות התקנה
InstallJammer

InstallJammer היא תוכנה ליצירת תוכניות התקנה אשר נכתבה ב-Tcl, ומייצרת קובצי התקנה לחילוץ אוטומטי הכוללים אשף התקנה.

היא יכולה ליצור תוכניות התקנה למערכות ההפעלה, של חלונות החל מ-98, ל-FreeBSD, לינוקס (x86 ו- x64), סולאריס, HP-UX ו-AIX. התוכנה זמינה בשפות אנגלית, צרפתית, גרמנית, איטלקית, ליטאית, הונגרית, הולנדית, פולנית, רוסית, וספרדית.

עיצוב התוכנה הוא בסגנון התוכניות של מערכת ההפעלה חלונות של מיקרוסופט. התוכנה מופצת תחת הרישיון הציבורי הכללי של גנו גרסה 2.

התוכנה הופצה לראשונה ב-2006, וב-16 באוגוסט 2011 הופסק פיתוח התוכנה
==ראו גם==
*InstallSimple
*InstallShield
*InstallCore
==קישורים חיצוניים==
* 
==הערות שוליים==

קטגוריה:תוכנות התקנה
InstallCore

InstallCore היא תוכנה ופלטפורמת ניהול עבור יצירת תוכנות התקנה ניידות, בפורמט קובצי ההרצה PE, עבור מערכות ההפעלה חלונות ו-Mac OS X. הפלטפורמה נועדה בעיקר לפריסה יעילה של תוכנות שונות מבוססת רשת. לדברי החברה המפתחת -ironSource, אתר JDownloader.org משתמש בשירותי התוכנה ו-InstallCore מנהלת כיום כ-100 מיליון התקנות בכל חודש.

התוכנה היא מוצר הליבה של חברת ironSource אשר משרדיה הראשיים בתל אביב, יחד עם משרדים בסן פרנסיסקו, קליפורניה בארצות הברית, ובייג'ינג.

החברה מציעה שירותים בתשלום, יישומי שולחן עבודה ללא תשלום או עסקים במודל freemium
הפלטפורמה מקצרת לכאורה את זמן ההורדה, ומקלה על חוויית ההתקנה.

==ראו גם==
*InstallJammer
*InstallSimple
*InstallShield

==קישורים חיצוניים==
* 

* [https://web.archive.org/web/20130912015449/http://www.ironsrc.com/platforms/installcore/ אתר המפתחים]

==הערות שוליים==

קטגוריה:תוכנות התקנה
קטגוריה:חברות תוכנה ישראליות